

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Državni zavod za mjeriteljstvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjenama Uredbe o unutarnjem ustrojstvu Državnog zavoda za mjeriteljstvo  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PRIJEDLOG

 Na temelju članka 54. stavak 1. u vezi s člankom 65. stavkom 3. Zakona o sustavu državne uprave („Narodne novine“, broj 66/19), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_2019. godine donijela

**U R E D B U**

 **o izmjenama Uredbe o unutarnjem ustrojstvu Državnog zavoda za mjeriteljstvo**

**Članak 1.**

 U Uredbi o unutarnjem ustrojstvu Državnog zavoda za mjeriteljstvo („Narodne novine“, broj 40/19) u članku 2. točka 1. mijenja se i glasi:

„1. Kabinet glavnog ravnatelja“.

 **Članak 2.**

Naslov iznad članka 3. i članak 3. mijenjaju se i glase:

„1. KABINET GLAVNOG RAVNATELJA

Članak 3.

 Kabinet glavnog ravnatelja je posebna unutarnja ustrojstvena jedinica Zavoda koja obavlja stručne, organizacijske i administrativne poslove za glavnog ravnatelja, koordinacijske i protokolarne poslove, poslove u vezi odnosa sa sredstvima javnog informiranja, poslove koordiniranja međunarodne suradnje, poslove u vezi s kontaktom i komunikacijom s Hrvatskim saborom, Vladom Republike Hrvatske, drugim tijelima državne uprave tepravnim osobama koje imaju javne ovlasti, poslove u vezi s predstavkama i pritužbama građana, poslove koordinacije rada načelnika sektora i voditelja samostalnih službi. Kabinet glavnog ravnatelja koordinira izradu strateških dokumenta i projekata Zavoda, objedinjuje planove rada i izvješća o radu unutarnjih ustrojstvenih jedinica, obavlja poslove u vezi s ostvarivanjem programa i planova rada, obavlja poslove pribavljanja dokumentacije i materijala od svih unutarnjih ustrojstvenih jedinica, zaprima i rješava poštu upućenu glavnom ravnatelju, uređuje mrežnu stranicu Zavoda te obavlja i druge poslove za službene potrebe glavnog ravnatelja.“.

 **Članak 3.**

Članak 39. mijenja se i glasi:

„Glavni ravnatelj predstavlja, upravlja i rukovodi Zavodom.

Glavni ravnatelj ima zamjenika koji ga zamjenjuje u slučaju njegove odsutnosti ili spriječenosti te obavlja i druge poslove po ovlaštenju glavnog ravnatelja.

Radom Kabineta glavnog ravnatelja upravlja tajnik Kabineta glavnog ravnatelja.“.

 **Članak 4.**

Članak 41. mijenja se i glasi:

„ Zamjenik glavnog ravnatelja za svoj rad odgovara glavnom ravnatelju i Vladi.

Tajnik Kabineta glavnog ravnatelja za svoj rad odgovoran je glavnom ravnatelju i zamjeniku glavnog ravnatelja.

Načelnici sektora odgovorni su za svoj rad glavnom ravnatelju i zamjeniku glavnog ravnatelja.

Voditelji samostalnih službi odgovorni su za svoj rad glavnom ravnatelju i zamjeniku glavnog ravnatelja.

Voditelji službi u sastavu sektora odgovorni su za svoj rad glavnom ravnatelju, zamjeniku glavnog ravnatelja i načelniku sektora.

Voditelji odjela u sastavu službe odgovorni su za svoj rad glavnom ravnatelju, zamjeniku glavnog ravnatelja, načelniku sektora i voditelju službe.

Samostalni izvršitelji u područnim jedinicama za svoj rad odgovaraju voditeljima odjela i službi u čijem se sastavu nalaze.“.

 **Članak 5.**

U članku 42. stavku 1. riječi: „Ravnatelj Zavoda“ zamjenjuju se riječima: „Glavni ravnatelj Zavoda“.

  **Članak 6.**

Okvirni broj državnih službenika i namještenika potrebnih za obavljanje poslova iz djelokruga Zavoda prikazan u tablici koja je sastavni dio Uredbe o unutarnjem ustrojstvu Državnog zavoda za mjeriteljstvo („Narodne novine“, broj 40/19) zamjenjuje se Okvirnim brojem državnih službenika i namještenika Državnog zavoda za mjeriteljstvo koji je prikazan u tablici koja je sastavni dio ove Uredbe.

 **Članak 7.**

Glavni ravnatelj Zavoda, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Državnog zavoda za mjeriteljstvo, s odredbama ove Uredbe u roku od 30 dana od dana njezina stupanja na snagu.

 **Članak 8.**

Ova Uredba stupa na snagu prvog dana od dana objave u „Narodnim novinama“.

Urbroj:

Zagreb,

 PREDSJEDNIK

 mr. sc. Andrej Plenković

OKVIRNI BROJ DRŽAVNIH SLUŽBENIKA I NAMJEŠTENIKA U DRŽAVNOM ZAVODU ZA MJERITELJSTVO

|  |  |  |
| --- | --- | --- |
| **1.** | **Kabinet glavnog ravnatelja** | 3 |
| **2.** | **Sektor za mjeriteljstvo i plemenite kovine** | 1  |
| ***2.1.*** | ***Služba za mjeriteljstvo*** | 1 |
| 2.1.1. | Odjel za mjeriteljstvo i mjerila | 5  |
| 2.1.2. | Odjel za izobrazbu i kvalitetu  | 4  |
| 2.1.3 | Odjel za međunarodnu suradnju u mjeriteljstvu | 3 |
| ***2.2.*** | ***Služba mjeriteljskih poslova - Područna jedinica Zagreb*** | 1  |
| 2.2.1. | Odjel za mjerila mehaničkih veličina | 7  |
| 2.2.2. | Odjel za ostala mjerila i ispitivanje pretpakovina | 8  |
| ***2.3.*** | ***Služba mjeriteljskih poslova - Područna jedinica Rijeka*** | 1  |
| 2.3.1. | Odjel za mjerila mehaničkih veličina | 5  |
| 2.3.2. | Odjel za ostala mjerila i ispitivanje pretpakovina | 5  |
| ***2.4.*** | ***Služba mjeriteljskih poslova - Područna jedinica Split*** | 1  |
| 2.4.1. | Odjel za mjerila mehaničkih veličina | 5  |
| 2.4.2. | Odjel za ostala mjerila i ispitivanje pretpakovina | 5  |
| ***2.5.*** | ***Služba mjeriteljskih poslova - Područna jedinica Osijek*** | 1  |
| 2.5.1. | Odjel za mjerila mehaničkih veličina | 5  |
| 2.5.2. | Odjel za ostala mjerila i ispitivanje pretpakovina | 5  |
| ***2.6.*** | ***Služba za plemenite kovine*** | 1  |
| 2.6.1. | Odjel za plemenite kovine i kemijska mjerenja | 5  |
| 2.6.2. | Odjel za plemenite kovine i kemijska mjerenja izvan sjedišta Zavoda | 1  |
|  | * u Područnoj jedinici Rijeka - samostalni izvršitelj
 | 2  |
|  | * u Područnoj jedinici Split - samostalni izvršitelj
 | 1  |
|  | * u Područnoj jedinici Osijek - samostalni izvršitelj
 | 1  |
|  | ***Ukupno za Sektor za mjeriteljstvo i plemenite kovine***  | **74** |
| **3.** | **Sektor za pravne, financijske i opće poslove** | 1 |
| ***3.1.*** | ***Služba za ljudske potencijale, pravne i opće poslove te informatičke poslove***  | 1  |
| 3.1.1. | Odjel za ljudske potencijale, pravne i opće poslove | 10  |
| 3.1.2. | Odjel za informatičke poslove | 3  |
| 3.1.3. | Odjel za pomoćne i tehničke poslove | 3  |
| ***3.2.*** | ***Služba za financijske, računovodstvene i poslove nabave*** | 1  |
| 3.2.1. | Odjel za financijsko - planske i računovodstvene poslove | 5  |
| 3.2.2. | Odjel za nabavu | 5  |
|  | ***Ukupno za Sektor za pravne, financijske i opće poslove*** | **29** |
| 4. | **Samostalna služba za temeljno mjeriteljstvo** | 1 |
| 4.1. | Odjel za razvoj, koordinaciju i međunarodne poslove | 3 |
| 4.2. | Odjel za nacionalni laboratorij za masu i gustoću | 3 |
|  | ***Ukupno za Samostalnu službu za temeljno mjeriteljstvo*** | 7 |
| **5.** | **Samostalna služba za homologaciju i tehničko zakonodavstvo u području motornih vozila** | 1  |
| 5.1. | Odjel za homologaciju vozila i dijelova | 4  |
| 5.2. | Odjel za cestovni promet i smanjenje štetnih emisija | 3  |
|  | ***Ukupno za Samostalnu službu za homologaciju i tehničko zakonodavstvo u području motornih vozila*** | **8** |
| **6.** | **Samostalna služba za mjeriteljsku inspekciju** | 1  |
|  | * u Područnoj jedinici Zagreb - samostalni izvršitelj
 | 2  |
|  | * u Područnoj jedinici Rijeka - samostalni izvršitelj
 | 1  |
|  | * u Područnoj jedinici Osijek - samostalni izvršitelj
 | 2  |
|  | * u Područnoj jedinici Split - samostalni izvršitelj
 | 3  |
|  | ***Ukupno za Samostalnu službu za mjeriteljsku inspekciju*** | **9** |
|  | UKUPNO DRŽAVNI ZAVOD ZA MJERITELJSTVO: | **130** |

O B R A Z L O Ž E NJ E

Prijedlogom ove Uredbe o izmjenama Uredbe o unutarnjem ustrojstvu Državnog zavoda za mjeriteljstvo usklađuje se Uredba o unutarnjem ustrojstvu Državnog zavoda za mjeriteljstvo („Narodne novine“, broj 40/19) s odredbama Zakona o sustavu državne uprave („Narodne novine“, broj 66/19), a prema Zaključku Vlade Republike Hrvatske (Klasa: 022-03/19-07/292; Urbroj: 50301-25/06-19-3) od 18. srpnja 2019.

Ovim Prijedlogom Uredbe sukladno članku 59. stavku 1. podstavku 2. Zakona o sustavu državne uprave propisuje se da je čelnik Državnog zavoda za mjeriteljstvo glavni ravnatelj.

Nadalje, s obzirom na to da važećom Uredbom nije utvrđen položaj zamjenika čelnika Državnog zavoda za mjeriteljstvo, radi usklađivanja s novim Zakonom o sustavu državne uprave ovom Uredbom se propisuje da glavni ravnatelj ima zamjenika koji ga zamjenjuje u slučaju njegove odsutnosti ili spriječenosti te obavlja i druge poslove po nalogu glavnog ravnatelja. Okvirni broj državnih službenika i namještenika potrebnih za obavljanje poslova iz djelokruga Zavoda prikazan u tablici koja je sastavni dio Uredbe o unutarnjem ustrojstvu Državnog zavoda za mjeriteljstvo („Narodne novine“, broj 40/19) ostaje 130 i zamjenjuje se Okvirnim brojem državnih službenika i namještenika Državnog zavoda za mjeriteljstvo koji je prikazan u tablici koja je sastavni dio ove Uredbe.

 Slijedom navedenog predlaže se donošenje ove Uredbe.